имоти от чуждестранни физически и юридически лица се изисква разрешение от компетентните регионални органи (Länder), които вземат предвид дали са засегнати важни икономически, социални или културни интереси.
 BG: Чуждестранни физически и юридически лица (включително посредством клонове) не могат да придобиват собственост върху земя. Българските юридически лица с чуждестранно участие не могат да придобиват собственост върху земеделска земя. Чуждестранните юридически лица и чужденците с постоянно местожителство в чужбина могат да придобиват собственост върху сгради и ограничени права на собственост (право на ползване, строителство, надграждане и сервитути) върху недвижими имоти.
 CZ: Земеделските и горските земи могат да се придобиват само от чуждестранни юридически лица с постоянен адрес в Чешката република. Към земеделските и горските земи, които са държавна собственост, се прилагат специални правила. Тези ограничения са валидни до 7 години след присъединяването на Чехия към ЕС.
 DK: Ограничения на закупуването на недвижими имоти от чуждестранни физически и юридически лица. Ограничения на закупуването на земеделски имоти от чуждестранни физически и юридически лица.
 HU: Като се прилагат изключенията, предвидени в законодателството за обработваемите земи, чуждестранните физически и юридически лица нямат право да придобиват такива земи. За закупуването на недвижими имоти от чужденци се изисква разрешение от националната публична агенция, която е компетентна в зависимост от местоположението на недвижимия имот.
 EE: Ограничения на придобиването на земеделски, горски и погранични земи.
 EL: Съгласно Закон No 1892/90 за придобиването на земя в пограничните зони трябва да се получи разрешение от Министерството на отбраната. Според установената административна практика разрешението се предоставя лесно в случай на преки инвестиции.
 HR: Нелиберализирана във връзка с придобиването на недвижими имоти от доставчици на услуги, които не са установени и учредени в Хърватия. Разрешено е придобиването на недвижими имоти, необходими за предоставянето на услуги, от дружества, установени и учредени в Хърватия като юридически лица. За придобиването на недвижими имоти, необходими за предоставянето на услуги, от клонове се изисква одобрението на Министерството на правосъдието. Земеделски земи не могат да се придобиват от чуждестранни юридически или физически лица.
 MT: Продължават да се прилагат изискванията на малтийските законови и подзаконови актове по отношение на придобиването на недвижими вещи.
 LT: Придобиването на собственост върху земи, вътрешни водни басейни и гори се разрешава на чуждестранни субекти, които отговарят на условията на европейската и трансатлантическата интеграция. Процедурата, условията и ограниченията, свързани с придобиването на поземлени парцели, се определят от конституционноправните разпоредби.
 LV: Ограничения на придобиването на земи в земеделски райони и в градове или градски зони.
 PL: За прякото или непрякото придобиване на недвижими имоти се изисква разрешение. То се издава по силата на административно решение на компетентен министър на вътрешните работи със съгласието на министъра на националната отбрана, а при земеделски недвижими имоти — и със съгласието на министъра на земеделието и развитието на селските райони.
 RO: Физическите лица, които нямат румънско гражданство и местожителство в Румъния, както и юридическите лица, които нямат румънска националност и чието седалище и адрес на управление не са в Румъния, не могат да придобиват собственост върху поземлени парцели посредством актове inter vivos.
 SI: Клоновете, учредени в Република Словения от чужденци, могат да